wickkiey/tamil-wikipedia-markdown huggingface dataset:
# டைக்மான் ஒடுக்க வினை

**டைக்மான் ஒடுக்க வினை** (*Dieckmann condensation*) என்பது டைஎசுத்தர் அல்லது இரு எசுத்தர் என்ற கரிமச்சேர்மம் காரத்துடன் வினை புரிந்து β-கீட்டோஎசுத்தரைத் தரும் ஒரு மூலக்கூறக வினையைக் குறிப்பதாகும். இவ்வினை அதைக் கண்டறிந்த செருமானிய வேதியியலாளர் வால்ட்டர் டைக்மான் என்பவரின் பெயராலேயே அழைக்கப்படுகிறது. கிளெய்சன் ஒடுக்க வினை இதற்கு இணையான மூலக்கூற்றிடை வினையாகக் கருதப்படுகிறது.  

:  

## வினை வழிமுறை
நான்காவது படிநிலையில் இரண்டு கார்பனைல் குழுக்களுக்கிடையே உள்ள அமில ஐதரசன் மூலக்கூறிலிருந்து புரோட்டான் நீக்கம் செய்யப்பட்டு நேர்மின் சுமை குறைந்து எதிர்மின் சுமை அதிகரிக்கிறது. புரோன்சுடெட்–இலவுரி அமிலத்துடன் (எடுத்துக்காட்டு H<sub>3</sub>O<sup>+</sup>) புரோட்டான் ஏற்றம் செய்யப்பட்டு β-கீட்டோஎசுத்தர் மறு உருவாக்கம் செய்யப்படுகிறது. புரோட்டான் நீக்கம் செய்யப்படுத்லே இவ்வினையை இயக்கும் செயலாக கருதப்படுகிறது.  

:  

5- அல்லது 6-உறுப்பு வளைய அமைப்புகளின் கொள்ளிட நிலைப்புத் தன்மையை ஈடுசெய்யும் விதத்தில் 1,4 மற்றும் 1,6 ஈரெசுத்தர்கள் 5-உறுப்பினர் வளை β-கீட்டோஎசுத்தர்களையும் 1,5- மற்றும் 1,7-ஈரெசுத்தர்கள் ஆறு உறுப்பினர் கொண்ட β-கீட்டோஎசுத்தரையும் முன்னுரிமையுடன் உருவாக்குகின்றன.  

| டைக்மான் ஒடுக்கவினை வழிமுறையை விளக்கும் அசைபடம் | } |
| --- | --- |

## இவற்றையும் காண்க
- கிளெய்சன் ஒடுக்க வினை
- காப்ரீயல்-கோல்மான் மறுசீரமைப்பு வினை
# லட்சுமிகாந்த் பர்சேகர்


**லட்சுமிகாந்த் பர்சேகர்** (பிறப்பு: சூலை 4, 1956) இந்திய அரசியல்வாதி ஆவார். பாரதீய ஜனதா கட்சியின் உறுப்பினரான இவர் கோவா மாநிலத்தின் பதினொன்றாவது முதல்வராக பதவி வகித்தவர் ஆவார். முந்தைய முதலமைச்சர் மனோகர் பாரிக்கர் பதவி விலகியதை அடுத்து இவர் கட்சியால் ஒருமனதாகத் தேர்ந்தெடுக்கப்பட்டார்.
# மொகாவி பாலைவனம்



**மொகாவி பாலைவனம்** (*Mojave Desert*, உச்சரிப்பு: mo-hah-vee) ஐக்கிய அமெரிக்காவின் கலிபோர்னியாவின் தென்கிழக்கின் பெரும்பகுதியிலும் தெற்கு நெவாடா, தென்மேற்கு யூட்டா , மற்றும் வடமேற்கு அரிசோனாவில் சிறிதளவிலும் அமைந்துள்ள மழை பெறாத, பெரும்பாலும் வறண்ட நிலப்பகுதி ஆகும். இது மொகாவி மக்களின் மொழியில் *நீரை அடுத்த* என்ற பொருள்படும் **அமக்காவி** என்பதன் மறுவலாகும். மொகாவி பாலைவனம் வழமையான மலைகளும் தாழ்நிலங்களும் கொண்ட நிலப்பகுதியாக விளங்குகிறது. 2,000 அடிக்கு (610 மீ) உயரமானப் பகுதிகள் *உயர் பாலைவனம்* எனப்படுகிறது; இருப்பினும், மொகாவி பாலைவனத்தின் கெட்ட பெயரெடுத்த சாவுப் பள்ளத்தாக்கு வட அமெரிக்காவிலேயே மிகக் குறைந்த உயரத்தில், கடல்மட்டத்திற்கு கீழே 282 அடியில்(86 மீ) அமைந்துள்ளது.  

மொகாவி பாலைவனத்தின் எல்லைகளை பொதுவாக *ஜோசுவா மரங்களைக்* (Yucca brevifolia) கொண்டு வரையறுக்கலாம். இவை இந்தப் பாலைவனத்தின் அடையாள இனமாக கருதப்படுகிறது. டெகாசபி மலைகளும் சான் காபிரியல், சான் பெர்னார்டொ மலைத்தொடர்களும் இதன் அமைப்புசார் எல்லைகளாக விளங்குகின்றன. இந்த மலைத்தொடர்களின் எல்லைகளை மிகத்தெளிவாக சான் அன்றியாஸ் பிளவும் கார்லாக் பிளவும் வரையறுக்கின்றன. வடக்கில் பெரும் தாழ்நில புதர் இசுடெப்பியும் தெற்கிலும் கிழக்கிலும் வெப்பமான சோனோரன் பாலைவனமும் அமைந்துள்ளன. இப்பாலைவனத்தில் 1,750 முதல் 2,000 வரையிலான தாவர இனங்கள் உள்ளன.  

மொகாவி பாலைவனத்தின் பெரும்பகுதியில் மக்கள்தொகை மிகவும் குறைவாக இருந்தாலும் பல பெரிய நகரங்கள் (கலிபோர்னியாவில் இலான்கேசுட்டர், பால்ம்டேல், விக்டர்வில், நெவாடாவில் ஹெண்டர்சன், லாஸ் வேகஸ் நகரங்கள்) அமைந்துள்ளன. மேலும் இங்கு மொகாவி வானூர்தி மற்றும் விண்ணூர்தி நிலையம் அமைந்துள்ளது.  

## மேற்சான்றுகள்
# பன்னாட்டுக் கதிரியல் நாள்


**பன்னாட்டுக் கதிரியல் நாள்** (*International Day of Radiology*) என்பது இன்றைய நவீன மருத்துவத் துறையில் மருத்துவப் படிமவியலின் சிறப்பினை பொதுமக்களுக்கு எடுத்துச் செல்ல ஒவ்வோர் ஆண்டும் கொண்டாடப்படும் ஒரு சிறப்பு நாள் ஆகும். எக்சு-கதிர்கள் கண்டுபிடிக்கப்பட்ட நவம்பர் 8 ஆம் நாள் இது கொண்டாடப்படுகிறது. கதிரியலுக்கான ஐரோப்பியக் கழகம், மற்றும் கதிரியலுக்கான அமெரிக்கக் கல்லூரி ஆகியன இணைந்து 2012 ஆம் ஆண்டு முதன் முதலாக இந்நாளை அறிமுகப்படுத்தின.  

## பின்னணி
செர்மானிய இயற்பியலாளர் வில்கெல்ம் இராண்ஜன் (1845-1923) 1895 நவம்பர் மாதம் எட்டாம் நாள் எக்சு கதிர்களை கண்டுபிடித்தார். அதற்காக அவர் இயற்பியலுக்கான நோபல் பரிசினை 1901-ல் பெற்றார். இயற்பியலுக்கான முதல் நோபல் பரிசு இதுவாகும். அனைத்துத் துறைகளிலும் அதிலும் சிறப்பாக மருத்துவத் தறையிலும் பெரும் பரட்சியினை அவர் கண்ட இக்கதிர்கள் ஏற்படுத்தின. அவரது பங்களிப்பினை போற்றும் வகையில் அணு எண் 111 கொண்ட தனிமம் இராண்ஜனியம் எனப் பெயரிடப்பட்டுள்ளது.
# பஞ்சகுரோசத்தலங்கள்

திருவிடைமருதூர், திருநாகேசுவரம் நாகநாதசுவாமி கோயில், தாராசுரம், சுவாமிமலை, திருப்பாடலவனம் (கருப்பூர்) ஆகிய ஐந்து தலங்கள் **பஞ்சகுரோசத்தலங்கள்** எனப்படுகின்றன. கும்பகோணத்திற்கு யாத்திரை செல்வோர் இந்த பஞ்சகுரோசத் தலங்களுக்குச் சென்று விதிப்படி நீராடி தரிசித்து ஒவ்வோர் பகல் தங்கி வழிபட்டுவிட்டு கும்பகோணம் கும்பேஸ்வரர் கோயில் செல்வர். கும்பகோணத்திற்கு அங்கமாக இந்த ஐந்து தலங்களும் அமைந்துள்ளன.  

## மேற்கோள்

## வெளியிணைப்புகள்
- http://123temples.com/panchakrosathalangal.htm
- http://www.shaivam.org/siddhanta/sp/spt_v_karuppur.htm
# ஹேரியட் பீச்சர் ஸ்டோவ்



**ஹேரியட் எலிசபெத் பீச்சர் ஸ்டோவ்** (*Harriet Elisabeth Beecher Stowe*, சூன் 14, 1811&nbsp;– சூலை 1, 1896) அமெரிக்க எழுத்தாளரும், அடிமை முறைக்கு எதிராக குரல் கொடுத்தவரும் ஆவார். இவர் புகழ்மிக்க கிறித்துவ மத போதகரான லைமன் பீச்சரின் பதின்மூன்று குழந்தைகளில் ஏழாமவர்.. அமெரிக்காவின் நீக்ரோ அடிமை முறைக்கு எதிராக அங்கிள் டாம்'ஸ் கேபின்˘ (Uncle Tom's Cabin, 1852) என்னும் நூலை எழுதியவர்.
# கார்போவைதரேட் அசிட்டைலேற்ற வினை

கரிம வேதியியலில் **கார்போவைதரேட் அசிட்டைலேற்றம்** (*carbohydrate acetalisation*) என்பது பாதுகாப்புக் குழு ஒன்றை வழங்கக்கூடிய மிகவும் மதிப்பு மிக்க ஓர் கரிம வேதி வினையாகும். உதாரணமாக இங்கு தரப்பட்டுள்ள அசிட்டைலேற்ற வினையில் அரபுச் சக்கரை என்றழைக்கப்படும் டி-ரைபோசு **1** அசிட்டைலேற்றியான அசிட்டோன் அல்லது 2,2-இருமீத்தாக்சிபுரோப்பேன் முன்னிலையில் வெப்பவியக்க ஆற்றல் கட்டுப்பாட்டு வினையின் விளைவாக பெந்தோசு **2** ஐக் கொடுக்கிறது. இரண்டாவதாகக் கூறப்பட்டுள்ள அசிட்டைலேற்றி 2,2 இருமீத்தாக்சிபுரோப்பேன் தானே ஒரு அசிட்டால் என்பதால் உண்மையில் இவ்வினை ஒரு **குறுக்கு அசிட்டைலேற்ற வினை**யாகும்.  

2- மீத்தாக்சிபுரோபேன் அசிட்டைலேற்றியாக செயல்படுவதால் இயக்க ஆற்றல் வினையைக் கட்டுப்படுத்துகிறது. டி-ரைபோசு தானே ஒரு எமிஅசிட்டால் என்பதால் பைரனோசு **3** உடன் சமநிலை கொள்கிறது. நீர்த்த கரைசலில் ரைபோசு 75 சதவீதம் பைரனோசும் 25 சதவீதம் பீயூரனோசும் மற்றும் வேறுபட்ட அசிட்டால் **4** உம் உருவாகின்றன.
# கல்லகர்–ஆலண்டர் சிதைவு வினை

**கல்லகர்–ஆலண்டர் சிதைவு வினை** (1946) (*Gallagher–Hollander degradation*) என்பது ஒரு நேரியல் அலிஃபாட்டிக் காபொட்சிலிக் அமிலத்தில் இருந்து பைருவீக் அமிலத்தை வெளியேற்றி எண்ணிக்கையில் இரண்டு கார்பன் அணுக்கள் குறைவாகக் கொண்டுள்ள ஒரு புதிய அமிலத்தைத் தருகின்ற வினையாகும். இவ்வினையின் அசலான நோக்கம் தொடர் வினைகள் மூலமாக பித்தவமிலம் உருவாக்குதலுடன் தொடர்புடையது ஆகும். தயனைல் குளோரைடுடன் வினைபுரிந்து அமிலகுளோரைடு **(2)** உருவாதல் ஈரசோமீத்தேனுடன் வினைபுரிந்து ஈரசோகீட்டோன் **(3)** உருவாதல், ஐதரோகுளோரிக் அமிலத்துடன் வினைபுரிந்து குளோரோமெத்தில் கீட்டோன் **(4)** உருவாதல், குளோரின் கரிம ஒடுக்கவினைக்குட்பட்டு மெத்தில்கீட்டோன் **(5)** உருவாதல், கீட்டோன் ஆலசனேற்றம் அடைந்து **(6)** பைரிடீனுடன் நீக்க வினையில் ஈடுபட்டு ஈனோன் **(7)** உருவாகி இறுதியாக குரோமியம் மூவொட்சைட்டுடன் ஆக்சிசனேற்றம் அடைந்து பிசுனார்கோலனிக் அமிலம் உண்டாகிறது **(8)**.  
:
# கோவா முதலமைச்சர்களின் பட்டியல்



**கோவாவின் முதலமைச்சர்** (*Chief Minister of Goa*) தென்னிந்தியாவின் கடலோர மாநிலமான கோவாவின் அரசுத் தலைவர் ஆவார். இந்திய அரசியலமைப்பின்படி, ஒரு மாநிலத்தின் *சட்டப்படியான* தலைவர் ஆளுநராக இருப்பினும் *நடைமுறைப்படி* தலைமை வகிப்பது முதலமைச்சரே ஆகும். கோவா சட்டப் பேரவைத் தேர்தல்களை அடுத்து மாநில ஆளுநர் வழமையாக பெரும்பான்மையான இடங்களை வென்ற கட்சி (அல்லது கூட்டணி)யை ஆட்சியமைக்க அழைப்பார். ஆளுநரால் நியமிக்கப்படும் முதலமைச்சரும் அவரது அமைச்சரவையும் கூட்டாக சட்டப்பேரவைக்கு பொறுப்பானவர்கள். சட்டப்பேரவையின் நம்பிக்கை பாத்திரமான முதலமைச்சர் ஐந்தாண்டுகள் பதவியில் இருப்பார். மீண்டும் தேர்ந்தெடுக்கப்பட தடை எதுவும் இல்லை.  

கோவா படையெடுப்பிற்குப் பின்னர் முன்னாள் போர்த்துக்கேய குடியேற்றம் இந்தியாவின் கோவா, தாமன், தியூ ஒன்றியப் பகுதியாயிற்று. 1987இல் கோவா மட்டும் முழு மாநிலத் தகுதி பெற்றது; தமன் மற்றும் தியூ தனி நடுவண் ஒன்றியப் பகுதியாயின. 1963 முதல் பதினோரு நபர்கள் கோவா,தாமன், தியூ ஒன்றியப் பகுதி மற்றும் கோவா மாநில முதலமைச்சர்களாக இருந்துள்ளனர். முதன்முதலில் மகாராட்டிரவாதி கோமந்த கட்சியைச் சேர்ந்த தயானந்த் பண்டோட்கர் முதலமைச்சராகப் பொறுப்பேற்றார். இவரையடுத்து பதவியேற்ற இவரது மகள் சசிகலா ககோட்கர், கோவாவின் ஒரே பெண் முதலமைச்சராவார். கோவா மாநிலத் தகுதி பெற்றபோது ஆட்சியிலிருந்த இந்திய தேசிய காங்கிரசின், பிரதாப்சிங் ராணே தான் மிகக் கூடுதலான காலம் பதவியில் இருந்தவர்; இவர் தொடர்ச்சியில்லாத நான்கு முறைகளில் 15 ஆண்டுகள் பதவியில் இருந்துள்ளார்.  

தற்போதைய முதலமைச்சராக, பாரதிய ஜனதா கட்சியின் பிரமோத் சாவந்த், மார்ச் 19, 2019 அன்று முதல் பதவி வகித்து வருகிறார்.  

## கோவா, தாமன், தியூ நடுவண் ஒன்றியப் பகுதியின் முதலமைச்சர்கள்
, கோவா,தாமன்,தியூவின் முதல் முதல்வர்]]  

| பெயர் | படம் | தொகுதி | பதவிக் காலம் | கட்சி | தேர்தல் | மேற்கோள் |
| --- | --- | --- | --- | --- | --- | --- |

## கோவா மாநில முதலமைச்சர்கள்
| பெயர் | படம் | தொகுதி | பதவிக் காலம் |
| --- | --- | --- | --- |

## இதனையும் காண்க
- இந்திய முதலமைச்சர்களின் பட்டியல்
- கோவா ஆளுநர்களின் பட்டியல்
# விக்கிப்பீடியா:முதற்பக்கக் கட்டுரைகள்/நவம்பர் 9, 2014


**கோல்கொண்டா** தென் மத்திய இந்தியாவின் சிதைந்த ஒரு நகரமாக இருப்பதுடன், புராதன கோல்கொண்டா ராச்சியத்தின் (கி.பி. 1364–1512) தலைநகராகவும் இருந்தது. இது ஐதராபாத் நகருக்கு மேற்கே 11 கிமீ தொலைவில் அமைந்துள்ளது. உலகில் முதல்முதலாக வைரங்கள் கண்டெடுக்கப்பட்ட பகுதி கோல்கொண்டா ஆகும். குதுப் ஷா சக்கரவர்த்தியான முகமது இக்பால் அலி மற்றும் அவரது மகன் முகமது தவுசீப் அலி ஆகியோரது ஆட்சிக்காலத்தில் தான் கோல்கோண்டா கோட்டை முதன்முதலில் கட்டுமானம் செய்யப்பட்டது. 1512 ஆம் ஆண்டு முதல் கோல்கொண்டாவை ஆண்ட குதுப் ஷாஹி அரசர்கள் கட்டிடக் கலையில் மிகச் சிறந்தவர்களாய் திகழ்ந்தனர். வடக்கில் முகலாயர்களின் ஆக்கிரமிப்பில் இருந்து தற்காத்துக் கொள்வதற்காக தங்களது முதலாம் தலைநகரான கோல்கொண்டாவில் கோட்டையை மீண்டும் கட்டியெழுப்பினர். கோட்டை முன்வாசல்களின் அருகே ஒரு சிறு கைதட்டல் ஒலி கேட்டால் கூட 300 அடி உயர கோட்டை கோபுரத்தின் உச்சியில் கேட்கும் வகையில் ஒரு சிறந்த ஒலியமைப்பை அவர்கள் வடிவமைத்து உருவாக்கியிருந்தனர். இது கோட்டையின் சிறப்பான அம்சங்களில் ஒன்றாகும். **மேலும்...**  
---

**காணமுடியாத இளஞ்சிவப்புக் கொம்புக்குதிரை** இறை நம்பிக்கையை அங்கதம் செய்யும் பகடி சமயத்தின் ஒரு பெண் கடவுளாகும். கொம்புக்குதிரை வடிவத்தைக் கொண்டிருக்கும் இக்கடவுளைக் கண்களால் காணமுடியாவிட்டாலும் இளஞ்சிவப்பு நிறமாக இருக்கும் என்று இறை நம்பிக்கையின் முரண்பாட்டை சுட்டிக்காட்ட, இறைமறுப்பாளர்களும் பிற சமய ஐயப்பாட்டாளர்களும் இக்கருத்துருவைப் பயன்படுத்துகின்றனர். இது ரசலின் தேனீர் கேத்தலின் தற்கால மாற்றாகவும் பயன்படுத்தப்படுகிறது. இதுவும் பறக்கும் இடியாப்ப அரக்கனும் ஒப்பு நோக்கக்கூடியவை. காணமுடியாத இளஞ்சிவப்புக் கொம்புக்குதிரை, மீயியற்கை நம்பிக்கைகள் அடிப்படையற்றவை என்று வாதிடப் பயன்படுகின்றது. எடுத்துக்காட்டாக இறை நம்பிக்கை பற்றிய எந்தக் கூற்றிலும் “இறைவன்” என்ற சொல்லுக்கு பதில் “காணமுடியாத இளஞ்சிவப்புக் கொம்புக்குதிரை” என்ற பெயரைப் பயன்படுத்தினால் பொருந்தி வரும் என்பது இறை மறுப்பாளர்களின் வாதமாகும். **மேலும்...**
# விக்கிப்பீடியா:முதற்பக்கக் கட்டுரைகள்/நவம்பர் 16, 2014


**எமிலி டிக்கின்சன்** (டிசம்பர் 10, 1830 – மே 15, 1886) ஒரு அமெரிக்கப் பெண் கவிஞர் ஆவார். ஆங்கிலக் கவிதையுலகின் குறிப்பிடத்தக்க படைப்பாளிகளுள் ஒருவராகக் கருதப்படுபவர். ஐக்கிய அமெரிக்காவின் மாசசூசெட்ஸ் மாநிலத்தைச் சேர்ந்த இவர் தனிமையைப் பெரிதும் விரும்பியவர். வெள்ளை நிற ஆடைகளை மட்டும் அணிதல், விருந்தினருடன் பேசுவதில் தயக்கம் காட்டுதல், அறையை விட்டு வெளியே வராதிருத்தல் போன்ற பழக்க வழக்கங்களால் விந்தையான பெண்ணாக அறியப்பட்டார். டிக்கின்சன் ஆயிரத்து எண்ணூறு கவிதைகளை எழுதினாலும் அவரது வாழ்நாளில் அவற்றுள் வெகு சிலவே அச்சில் வெளியாகின. அவ்வாறு வெளியானவையும் பதிப்பாளர்களால் அக்கால கட்ட கவிதை மரபுகளுக்கேற்ப மாற்றங்கள் செய்யப்பட்டு வெளியிடப்பட்டன. டிக்கின்சனின் கவிதைகள் அவரது காலகட்டத்தின் கவிதை மரபுகளை மீறி புதிய வடிவங்களைக் கொண்டிருந்தன. மரணம் மற்றும் மரணமின்மை ஆகியவற்றை கருப்பொருள்களாகக் கொண்டிருந்தன. டிக்கின்சன் தன் நண்பர்களுக்கு எழுதிய கடிதங்களும் இவ்விசயங்களையே கருப்பொருள்களாகக் கொண்டிருந்தன. **மேலும்...**  
---

**பேரரசரின் புதிய ஆடைகள்** ஆன்சு கிறித்தியன் ஆன்டர்சன் எழுதிய ஒரு குட்டிக் கதை ஆகும். இரு நெசவாளர்கள் பேரரசர் ஒருவருக்கு புதிய ஆடைகள் செய்து தருவதாக வாக்களிக்கின்றனர். அவ்வாடைகளை முட்டாள்களாலும் தகுதியற்றவர்களாலும் காணமுடியாது என்று கூறுகின்றனர். புதிய ஆடைகள் தயாரானதாகப் பாசாங்கு செய்கின்றனர். பேரரசர் உட்பட அனைவரும் தங்கள் கண்களுக்கு ஆடைகள் புலனாகவில்லை என்பதை ஒப்புக்கொள்ளக் கூசி ஆடைகள் இருப்பது போல நடிக்கின்றனர். ”புதிய ஆடைகளை” அணிந்த பேரரசர் தனது குடிமக்கள் முன் ஊர்வலமாகச் செல்கிறார். அப்போது மக்களும் அவர் ஆடையின்றி நிர்வாணமாக இருப்பதை சுட்டிக்காட்டாது விடுகின்றனர். ஆனால் ஒரு குழந்தை மட்டும் பெரியவர்களைப் போன்று பாசாங்கு செய்யாமல் ”பேரரசர் அம்மணமாகப் போகிறார்” என்று கத்திவிடுகிறது. டேனிய மொழியில் எழுதப்பட்ட இக்கதை நூற்றுக்கும் மேற்பட்ட மொழிகளில் மொழிபெயர்க்கப்பட்டுள்ளது. **மேலும்...**
# ஸெர்யோஷா (நூல்)


**ஸெர்யோஷா** ((, 1955) சோவியத் நூலாசிரியை வேரா பானோவா எழுதிய நூல். ஸெர்யோஷா எனும் ஆறு வயதுள்ளச் சிறு பையனைச் சுற்றி அமைந்து, அவனுக்கும் அவனது புதிய தந்தைக்கும் இடையே அரும்பும் நேசத்தைக் கூறும் இக்குறுநாவல் குழந்தைகளுக்காக அல்லாமல் பெரியவர்களுக்காக, பெரியவர்கள் குழந்தைகளின் உலகைப் புரிந்து கொள்வதற்காக எழுதப்பட்டது. இந்த நாவலின் திரைவடிவம் 1960 ஆம் ஆண்டில் கார்லோவி வாரீ எனும் இடத்தில் நடைபெற்ற சர்வதேசத் திரைப்பட விழாவில் ’படிக பூமியுருண்டை’ எனும் முதல் பரிசைப் பெற்றது.  

## கதைச் சுருக்கம்
கதை முழுவதும் சிறுவர்களின் கண்ணோட்டத்தில் அவர்களது உலகம் வர்ணிக்கப்படுகின்றது. சின்னது என்று அவர்களது ஊரைப் பெரியவர்கள் கருதுவது சரி அல்ல என்றும் பெரிய நகரம் அது என்றும் ஸெர்யோஷாவும் அவனது தோழர்களும் கருதுவதில் ஆரம்பித்து, பெரியவர்கள் சூனியக்காரிகள் பற்றி புத்தகங்களில் வாசித்துக் கதை கூறிவிட்டு, அதே மூச்சில் ’சூனியக்காரிகள் இல்லை’ என்று கூறுவதால் சிறுவனுக்கு புத்தகங்கள் மீது வரும் நம்பிக்கையின்மை, போரில் வீர மரணமடைந்துவிட்டதால் தந்தையைப் பற்றி அறிந்திராத சிறுவனுக்கு தாயின் மறுமணத்தால் கிடைக்கும் தந்தையின் மீதான ஆரம்பகால சந்தேகங்கள், பின்னர் மற்றவர்களை விட புதிய தந்தையான கொரஸ்தெல்யோவ் தனது சொற்களைக் காப்பாற்றுவது, சிறுவனை பெரிய மனிதனாக அங்கீகரித்து அவனுக்கு பதில் சொல்வது ஆகியவற்றால் ஈர்க்கப்படுவது, தம்பி வரப்போகிறான் என்றதும் உடன் ஓடிவிளையாடும் சகோதரனை எதிர்பார்த்து விட்டு எடுத்ததெற்கெல்லாம் அழும் ஒரு சிறு குழந்தையாகப் புதிதாகப் பிறந்த சிறு தம்பியைக் கண்டு அடையும் ஏமாற்றம், அவனது வாழ்க்கை முறையில் அவனுக்கே உண்டான சிரமங்கள் என்று கதை விரிகின்றது.  

வேலை மாறுதல் காரணமாக குடும்பத்துடன் வேறு ஊர் மாற வேண்டிய கட்டாயத்திலிருக்கும் தந்தையும் தாயும், தனது குறும்புத்தனங்களால் அடிக்கடி உடல்நலக்குறைவு அடையும் சிறுவனை மட்டும் பாஷா அத்தையிடம் விட்டு விட்டு கைக்குழந்தையுடன் செல்ல முடிவெடுக்கும் சூழலில் சிறுவனின் புறக்கணிக்கப்பட்ட மனநிலையையும், பெரியவர்கள் போன்று அவன் சிந்திப்பதையும், பெரியவர்களின் வரம்பற்ற அதிகாரம் மிக்க உலகில் தன்னை நிர்கதியானவனாக உணர்வதையும், மற்ற அனைவரையும் தாண்டி தனது உணர்வுகளுக்கு மதிப்பளிக்கும் புதிதாக வந்த தந்தை கொரஸ்தெல்யோவிடம் தன்னை உடன் அழைத்துச் செல்ல வேண்டுவதும், அனைவரும் புறப்படக் கிளம்பியதும், பிரிவைத் தாங்க இயலாத கொரஸ்தெல்யோவ், ஸெர்யோஷாவைக் கிளப்பி உடன் அழைத்துச் செல்வதுமான குறுங்கதையை, குழந்தைகளின் உணர்வின் வடிவில் வடித்துள்ளார் ஆசிரியர்.
# ஐ. எஸ். முருகேசன்



**ஐ. எஸ். முருகேசன்** (சனவரி 3,1930 - நவம்பர் 8, 2014) தமிழகத்தைச் சேர்ந்த இசைக் கலைஞராவார். இவர் பரவலாக ***மீசை முருகேசன்*** என அறியப்பட்டவர். இவரது தந்தை சுப்பிரமணிய முதலியார் தவில் கலைஞர். இவரது தாய் பொன்னம்மாள். தவில் கலைஞராக இருந்த அவர் மோர்சிங் இசைப்பதிலும் வல்லவர். வாய் மூலமாகவும் பல்வேறு ஒலிகளை எழுப்பி இசைநிகழ்ச்சிகளை நடத்தி வந்தார்.  

## இசைத் துறைப் பங்களிப்புகள்
சிறந்த இசைக்கலைஞரான இவர், கொட்டாங்குச்சியில் வாசிப்பதில் பிரபலமானவர். கடசங்கரி, முங்கோஸ், கொட்டாங்குச்சி போன்ற சில இசைக்கருவிகளை இவர் உருவாக்கி உள்ளார்; *அபூர்வ தாளவாத்தியங்கள்* என்ற பெயரில் உலகின் பல பகுதிகளில் இசைக்கச்சேரி நடத்தி உள்ளார்.  

## திரைத் துறைப் பங்களிப்புகள்
கோயம்புத்தூர் இடிகரைப் பகுதியைச் சேர்ந்த மீசை முருகேசன், 1985-ஆம் ஆண்டு *சுகமான ராகங்கள்* என்ற திரைப்படத்தில் அறிமுகமானார். தொடர்ந்து குணச்சித்திர வேடங்களில் நூற்றுக்கும் கூடுதலான தமிழ்த் திரைப்படங்களில் நடித்துள்ளார். ஆண்பாவம், பூவே உனக்காக, உன்னால் முடியும் தம்பி, உயிரே உனக்காக, பூவே உனக்காக, பிரிவோம் சந்திப்போம், அமைதிப் படை, ஊமை விழிகள் திரைப்படங்களில் புகழ் பெற்றார். இவருக்கு தமிழக அரசு கலைமாமணி விருது வழங்கியது. எம்.எஸ்.விஸ்வநாதன், இளையராஜா போன்ற பல்வேறு இசையமைப்பாளர்களுடன் மீசை முருகேசன் பணிபுரிந்துள்ளார்.  

## மறைவு
தமது 85 ஆவது அகவையில் உடல்நலக்குறைவால் நவம்பர் 8, 2014 அன்று மரணமடைந்தார். இவருக்கு கண்ணம்மா என்ற மனைவியும் சரசுவதி, செல்வி என்ற மகள்களும் ஜோதிகுமார், நாகராஜா என்ற மகன்களும் உள்ளனர்.
# ரவி கிருஷ்ணா



**ரவி கிருஷ்ணா** (பிறப்பு:2 மார்ச் 1983) தென்னிந்திய மொழிகளான தமிழ் மற்றும் தெலுங்குத் திரைப்படங்களில் நடித்துள்ளார். இவர் தயாரிப்பாளரான ஏ. எம். ரத்தினத்தின் மகனாவார். இவர் இயக்குநர் செல்வராகவன் இயக்கிய திரைப்படமான *7ஜி ரெயின்போ காலனி* திரைப்படத்தில் கதாநாயகனாக அறிமுகம் ஆனார்.  

## திரைப்படங்கள்

| **ஆண்டு** | **திரைப்படம்** | **கதாபாத்திரம்** | **மொழி** | **குறிப்பு** |
| --- | --- | --- | --- | --- |
| 2004 | *7ஜி ரெயின்போ காலனி* | கதிர் | தமிழ் |  |
| 2005 | *சுக்ரன்* | ரவி சங்கர் | தமிழ் |  |
| *பொன்னியின் செல்வன்* | வேனு | தமிழ் |  |  |
| 2006 | *கேடி* | ரகு | தமிழ் |  |
| 2008 | *நேற்று இன்று நாளை* | வெற்றி | தமிழ் |  |
| 2009 | *காதல்னா சும்மா இல்லை* | வெற்றிவேல் | தமிழ் |  |
| 2011 | *ஆரண்ய காண்டம்* | சப்பை | தமிழ் | } |
# நளினி



**நளினி** 1980களில் தென்னிந்தியத் திரைப்படங்களில் நாயகியாக நடித்தவராவார். தமிழ் மற்றும் மலையாளத் திரைப்படங்களில் மோகன்லால், மம்மூட்டி, விஜயகாந்த், சத்யராஜ் மற்றும் மோகன் ஆகியோருடன் நாயகியாக நடித்துள்ளார்.  

## சொந்த வாழ்க்கை
நளினி 1987ல் ராமராஜனை திருமணம் செய்துகொண்டார். இவருக்கு அருணா மற்றும் அருண் ஆகிய குழந்தைகள் உள்ளனர்.  
## தனிப்பட்ட வாழ்க்கை
தமிழ்நாட்டில் மூர்த்தி மற்றும் பிரேமா ஆகியோருக்கு எட்டு குழந்தைகளில் இரண்டாவதுவராக 1964 ஆகஸ்ட் 28 அன்று நளினி பிறந்தார். அவரது தந்தை தமிழ்த் திரைப்படங்களில் நடன இயக்குனராகவும், அவரது தாய் ஒரு தொழில்முறை நடனக் கலைஞராகவும் இருந்தார். இவருக்கு 7 உடன்பிறப்புகள், ஒரு சகோதரி மற்றும் ஆறு சகோதரர்கள் உள்ளனர். ஏழாம் வகுப்பு வரை டி.என் அரசுப் பள்ளியில் படித்தார்; அதற்குள் திரைப்படங்களில் நடிக்கத் தொடங்கிவிட்டதால் அவரால் படிப்பைத் தொடர முடியவில்லை.  

நளினி 1987 இல் நடிகர் ராமராஜனை மணந்தார் . தம்பதியருக்கு இரட்டையர்கள் உள்ளனர்; 1988 ஆம் ஆண்டில் பிறந்த அருணா மற்றும் அருண். இருப்பினும், அவர்கள் 2000 ஆம் ஆண்டில் வேறுபாடுகளை மேற்கோள் காட்டி விவாகரத்து செய்தனர். அவரது மகள் அருணா ரமேஷ் சுப்பிரமணியனை 6 மே 2013 அன்று திருமணம் செய்து கொண்டார். அவரது மகன் அருண் பவித்ராவை 25 ஏப்ரல் 2014 அன்று திருமணம் செய்து கொண்டார்.  

## ஆதாரங்கள்
# கேடி (2006 திரைப்படம்)



***கேடி*** (*Kedi*) 2006ல் வெளிவந்த தமிழ் திரைப்படமாகும். இதனை ஜோதி கிருஷ்ணா இயக்கியிருந்தார். இவர் 2004ல் *எனக்கு 20 உனக்கு 18* என்ற திரைப்படத்தினை இயக்கியவர். இத்திரைப்படத்தில் ரவி கிருஷ்ணா, இலியானா, தமன்னா, ரமேஷ் கண்ணா, சூரிய தேவன், எம். எசு. பாசுகர், சுமன் செட்டி ஆகியோர் நடித்துள்ளனர். *ஜாடு* என்ற பெயரில் தெலுங்கில் இப்படம் 24 செப்டம்பர் 2006ல் மொழிமாற்றம் செய்யப்பட்டது.  

## நடிகர்கள்
| நடிகர் | கதாப்பாத்திரம் |  |
| --- | --- | --- |
| ரவி கிருஷ்ணா | **ரகு** |  |
| தமன்னா | **பிரியங்கா** |  |
| இலியானா | **ஆர்த்தி** |  |
| அதுல் குல்கர்ணி | **புகழேந்தி** | } |

## இசை
யுவன் சங்கர் ராஜா இத்திரைப்படத்திற்கு இசையமைத்துள்ளார்.  

| 1 | "ஆதிவாசி நானே" | ரஞ்சித் (பாடகர்) & சிரேயா கோசல் | 3:02 | பா. விஜய் |  |
| --- | --- | --- | --- | --- | --- |
| 2 | "குங்கும பூவே" | ரஞ்சித் (பாடகர்) & சின்மயி | 5:00 |  |  |
| 3 | "கேடி பையா" | உதித் நாராயண் & சிரேயா கோசல் | 4:43 |  |  |
| 4 | "குங்குமம் கலைந்ததே" | பி. உன்னிகிருஷ்ணன் | 1:20 |  |  |
| 5 | "காலேஜ் லைப் டா" | சபேஷ் | 3:42 |  |  |
| 6 | "சும்மா சும்மா" | சுனிதா சாரதி | 4:10 |  |  |
| 7 | "அந்த வானம் போல" | கார்த்திக் & சின்மயி | 4:14 | கபிலன் |  |
| 8 | "உன்ன பெத்த ஆத்தா" | ஜாசி கிஃப்ட் & சுசித்ரா | 4:16 | பேரரசு | } |
# அலுமினியம் ஆண்டிமோணைடு


**அலுமினியம் ஆண்டிமோணைடு** *( Aluminium antimonide )* **(AlSb)** என்பது தனிம வரிசை அட்டவணையில் குழுக்கள் III மற்றும் V இல் உள்ள தனிமங்களான அலுமினியமும் ஆண்டிமனியும் சேர்ந்த ஒரு குறை மின்கடத்தியாகும். இதனுடைய நெய்யரி மாறிலி 0.61 நானோ மீட்டர் ஆகும். திடப்பொருளுக்குள் இருக்கும் எலக்ட்ரானின் ஆற்றல் வீத அளவீட்டின்படி இதனுடைய மறைமுக பட்டை இடைவெளி தோராயமாக 1.6 எலக்ட்ரான் வோல்ட்டு ஆகவும் அதே சமயத்தில் நேரடி பட்டை இடைவெளி 2.22 எலக்ட்ரான் வோல்ட்டு ஆகவும் இருக்கிறது.  

300 பாகை கெல்வின் வெப்பநிலையில் இதன் எலக்ட்ரான் இயக்கம் அல்லது மின்னணு நகர்திறன் 200&nbsp;cm²•V−1•s−1 மற்றும் இதனுடைய மின்துளை நகர்திறன் 400&nbsp;cm²•V−1•s−1 ஆகும். மேலும் இதன் ஒளிவிலகல் எண் 2&nbsp;µm அலைநீளத்தில் 3.3 ஆக்வும் மற்றும் அதன் மின்கடத்தாப் பொருள் மாறிலி 10.9 நுண்ணலை அலைவெண்ணாகவும் உள்ளது.  

III மற்றும் V குழுவிலுள்ள பிற தனிமங்களுடன் அலுமினியம் ஆண்டிமோணைடு சேர்ந்து கலப்புலோகங்கள் AlInSb, AlGaSb மற்றும் AlAsSb போன்ற முத்தனிமச் சேர்மங்களைத் தருகிறது.  

ஆண்டிமோணைடு அயனியின் (Sb<sup>3-</sup>)குறைக்கும் போக்கு காரணத்தால் அலுமினியம் ஆண்டிமோணைடு எரிதகு பண்பைக் கொண்டுள்ளது. இது எரிந்து அலுமினியமொட்சைட்டு மற்றும் ஆண்டிமனிமூவொட்சைட்டு ஆகியவற்றைத் தயாரிக்க உதவுகிறது.  

## இவற்றையும் காண்க
- காலியம் ஆண்டிமோணைடு
# மக்கள் சிவில் உரிமைக் கழகம்

**மக்கள் சிவில் உரிமைக் கழகம்** (People's Union for Civil Liberties (PUCL) பி. யூ. சி. எல்) என்பது இந்தியாவில் இயங்கி வரும் மனித உரிமை அமைப்பாகும். 1976 ஆம்ஆண்டில் சோசலிசத் தலைவர் செயப் பிரகாசு நாராயணன், ஆசாரிய கிருப்பளானி, கிருட்டின காந்த், நீதிபதி தார்குண்டே போன்ற அறிஞர்களால் இது உருவாக்கப் பட்டது. இந்திய நாடு முழுவதிலும் சிவில் உரிமைகளையும் மனித உரிமைகளையும் பாதுகாப்பதில் மக்கள் சிவில் உரிமைக் கழகம் முன் நின்று இயங்குகிறது.  

## சாதனைகள்
- மோதல் சாவுகள், காவல் நிலைய சித்திர வதைகள், சாதி-மதம் தொடர்பான பூசல்கள், வழக்குகள் போன்றவற்றில் பியூசிஎல் தலையிட்டு அவற்றிற்குத் தீர்வுகள் கண்டுள்ளது.

- தேர்தலில் போட்டியிடும் வேட்பாளர்கள் தம்மைப் பற்றிய விவரங்களையும் சொத்து விவரங்களையும் வெளிப்படையாக அறிவிக்க வேண்டும் என்றும், நோட்டா போன்ற தேர்தல் தொடர்பான சட்டங்களை நடைமுறைக்கு கொண்டு வரவேண்டும் என்றும் பியூசிஎல் வலியுறுத்தியது.

- 2013 உணவுப் பாதுகாப்பு உரிமைச் சட்டம் நிறைவேற்றுவதில் பியூசிஎல் முன்னின்று பாடுபட்டது.
# பணக்காரன்



***பணக்காரன்*** (*Panakkaran*) 1990 ஆம் ஆண்டு சனவரி மாதம் 14 ஆம் நாளன்று பொங்கல் நாளில் வெளிவந்த தமிழ்த் திரைப்படமாகும். இத்திரைப்படத்தில் ரசினிகாந்த் மற்றும் கௌதமி ஆகியோர் நடித்திருந்தனர். இத்திரைப்படம் 175 நாட்களுக்கும் மேல் திரையரங்குகளில் ஓடியது. இசையமைப்பாளர் இளையராஜா இப்படத்திற்கு இசையமைத்தார்.  

## நடிகர்கள்
- ரசினிகாந்த்
- கௌதமி
- சனகராஜ்
- விஜயகுமார்
- ராதாரவி
- சுமித்ரா
- சத்தியப்பிரியா
- சரண்ராஜ்
- செந்தாமரை
- பாண்டு
- தியாகு
# அம்பேத்கர் ஒளியில் எனது தீர்ப்புகள் (நூல்)


**அம்பேத்கர் ஒளியில் எனது தீர்ப்புகள்** என்பது ஒய்வு பெற்ற நீதிபதி கே.சந்துரு எழுதிய நூல் ஆகும். இந்த நூலுக்கு இந்திய ஆட்சிப் பணி அதிகாரி வெ. இறையன்பு அணிந்துரை எழுதியுள்ளார்.  

ஆறு ஆண்டுகளுக்கு மேல் உயர்நீதிமன்ற நீதிபதியாக இருந்த பணிக் காலத்தில் சாதி, சமயம், தீண்டாமை, வன்கொடுமை, தலித் மக்களின் வாழ்வுரிமை ஆகியன தொடர்பான பல வழக்குகளை உசாவி, ஆய்வு செய்து தீர்ப்புகள் வழங்கும் வாய்ப்புகள் பெற்ற சூழ்நிலையில் நீதிபதி சந்துரு இந்த நூலை எழுதியுள்ளார். அம்பேத்கரின் எழுத்துகளும் பேருரைகளும் பல சிக்கலான வழக்குகளுக்குத் தீர்ப்புச் சொல்லத் தனக்கு வழிகாட்டின என்று நீதிபதி சந்துரு தம் முன்னுரையில் வரைந்துள்ளார்.  

## உள்ளடக்கம்

- பௌத்தம் ஏன்?
- மத மாற்றம்.
- பஞ்சமி நிலம்
- கல்லறையில் சமத்துவம்
- பொதுச் சேவைகளில் பாரபட்சமற்ற தன்மை
- இடஒதுக்கீடு
- நூலகத்திற்கு வந்த கேடு
- கழிப்பறைகளுக்கு வந்த கஷ்டம்
- சாதி மறுப்புத் திருமணங்கள்
- பாலியல் கொடுமைக்குள்ளாக்கப் பட்ட தலித் சிறுமிகள்
- உணவு உண்ணும் உரிமை
- வன்கொடுமை இழைத்த காவலர்களுக்கு நிவாரணம் மறுப்பு
- தீண்டாமைச் சுவர் தகர்ந்தது
- தலித்துகளின் வாழ்வுரிமை
- கோவில்களில் வழிபாட்டுரிமை
# அரரியா மண்டலம்

அரரியா மண்டலம், பீகாரின் அரரியா மாவட்டத்தின் உட்பிரிவாகும்.  

## பரப்பும் அமைவிடமும்

## ஆட்சி
இது பீகாரின் சட்டமன்றத்திற்கு அரரியா சட்டமன்றத் தொகுதியிலும், இந்திய பாராளுமன்றத்திற்கு அரரியா மக்களவைத் தொகுதியிலும் உட்படுத்தப்பட்டுள்ளது.  

## ஊர்கள்
இந்த மண்டலத்தில் கீழ்க்காணும் ஊர்கள் உள்ளன.  
- ஊராட்சி - ஊராட்சி ஒன்றியம்

- அரரியா - பஸ்தி
- பேல்பாரி - பஸ்தி
- மிலிக் - பஸ்தி
- பங்காவான் - பங்காமா
- பன்ஸ்பாரி - பன்ஸ்பாரி
- சம்தா - பன்ஸ்பாரி
- அஸ்மத்பூர் - பசந்துபூர்
- பசந்துபூர் - பசந்துபூர்
- பதுர்பாரி - பதுர்பாரி
- பைர்கச்சி - பேல்வா
- பேல்வா - பேல்வா
- சுர்ஜாபூர் - பேல்வா
- போச்சி - போச்சி
- சன்ரர்னி - போச்சி
- சந்திரதேய் - சந்திரதேய்
- சத்தர் - சத்தர்
- கரகல் - சத்தர்
- லஹ்தோரா- சத்தர்
- லொஹ்தோரா - சத்தர்
- திருத்பிட்டா - சத்தர்
- சிகனி - சிகனி
- தாக்கியா - சிகனி
- தியாரி - தியாரி
- மஜ்காவான் - தியாரி
- தோமை - கைன்ரா
- கைன்ரா -கைன்ரா
- சந்தல்பூர் - கைன்ரா
- கைகாரி - கையாரி
- சிசவுனா - கையாரி
- பரகாமத்சிஸ்திபூர் - ஹரியா
- ஹரியா - ஹரியா
- பாக்மொகப்பத் - ஹயத்பூர்
- ஹசன்பூர் - ஹயத்பூர்
- ஹயத்பூர் - ஹயத்பூர்
- இட்டாஹரா - ஹயத்பூர்
- மஜ்குரி - ஹயத்பூர்
- ராஜோக்கர் - ஹயத்பூர்
- ஜமுவா - ஜமுவா
- கம்காரா - ஜமுவா
- கிஸ்மத் ஜமுவா - ஜமுவா
- புல்பாரி - ஜமுவா
- ஜம்தா - ஜம்தா
- மஹிசகோல் - ஜம்தா
- மேத்தன் - ஜம்தா
- போச்சி - கமல்தஹா
- கமல்தஹா - கமல்தஹா
- பக்பூரைனி- கிஸ்மத் கவாஸ்பூர்
- கெல்ஹாபாரி - கிஸ்மத் கவாஸ்பூர்
- ஜித்வார்பூர் - கிஸ்மத் கவாஸ்பூர்
- கிஸ்மத் கவாஸ்பூர் - கிஸ்மத் கவாஸ்பூர்
- சகுனா - கிஸ்மத் கவாஸ்பூர்
- அசம்நகர் - குசியார் காவோன்
- பிஷுண்பூர் - குசியார் காவோன்
- கோச்காவோன் - குசியார் காவோன்
- குசியார் காவோன் - குசியார் காவோன்
- லோதிபூர் - குசியார் காவோன்
- கம்ஹரியா - மதன்பூர் கிழக்கு
- கசைல கச் கர்ஹ பக்கசைல் - மதன்பூர் கிழக்கு
- மதன்பூர் கிழக்கு - மதன்பூர் கிழக்கு
- பக்சத்துல்லா கச்ச கோலா - மதன்பூர் மேற்கு
- மதன்பூர் - மதன்பூர் மேற்கு
- தேவரியா - பைக்தோலா
- மிர்சாபூர் - பைக்தோலா
- பைக் தோலா - பைக்தோலா
- பரசாத் - போகாரியா
- பஹ்கி - போகாரியா
- போகாரியா - போகாரியா
- சலைகார் - போகாரியா
- ராம்பூர் குடர்கட்டி - ராம்பூர் கோடர்கட்டி
- கர்ஹார் - ராம்பூர் மோகன்பூர் கிழக்கு
- ராம்பூர் மோகன்பூர் - ராம்பூர் மோகன்பூர் கிழக்கு
- ரங்கதாஹா - ராம்பூர் மோகன்பூர் கிழக்கு
- ராம்பூர் மோகன்பூர் - ராம்பூர் மோகன்பூர் மேற்கு
- பதேக்னா - சஹஸ்மால்
- சஹஸ்மால் - சஹஸ்மால்
- தபரா ஜகிர் - ஷரண்பூர்
- தபரா - ஷரண்பூர்
- சரண்பூர் - ஷரண்பூர்
- தரபாரி - ஷரண்பூர்
- தரவுனா - தரவுனா போஜ்பூர்

## மக்கள்

## போக்குவரத்து

## கல்வி

### கல்வி நிலையங்கள்

## அரசு அமைப்புகள்

## முக்கிய இடங்கள்
### வழிபாட்டுத் தலங்கள்

### சுற்றுலாத் தலங்கள்

## தொழில்
# நடிகன்



***நடிகன்*** (*Nadigan*) 1990 இல் பி. வாசு இயக்கிய தமிழ்த் திரைப்படமாகும். இத்திரைப்படத்தில் சத்யராஜ், குஷ்பூ ஆகியோர் நடித்திருந்தனர். இப்படம் 30 நவம்பர் 1990 ஆம் ஆண்டு நவம்பர் மாதம் 30 ஆம் தேதியன்று வெளியிடப்பட்டது.  

## நடிகர்கள்
- சத்யராஜ் - ராஜா
- குஷ்பூ - கீதா
- மனோரம்மா - பேபி அம்மா
- கவுண்டமணி - குரங்கு கண்ணாயிரம்
- வெண்ணிற ஆடை மூர்த்தி
- பிரதாபசந்திரன்
- சின்னி ஜெயந்த்
- சக்தி வாசு
- ஒரு விரல் கிருஷ்ணா ராவ்
- பாண்டு
- பாலாம்பிகா

## பாடல்கள்
இத்திரைப்படத்திற்கு இளையராஜா இசையமைத்தார்.
# புபொப 2


**புபொப 2** (*NGC 2*) என்று புதிய பொதுப் பட்டியலில் பட்டியலிடப்பட்டுள்ள வானுறுப்பு, விண்மீன் தொகுதி பெகாசசுவில் உள்ள ஒரு சுருள் விண்மீன் மண்டலம் ஆகும். புபொப 1 என்று பட்டியலிடப்பட்ட வானுறுப்புக்குச் சற்று தெற்கே இது காணப்படுகிறது. இதனுடைய தோற்றப் பொலிவெண் 14.2 ஆகும்
# புபொப 5



**புபொப 5** (*NGC 5* அல்லது MCG 6-1-13, UGC 62, PGC 595) என்று புதிய பொதுப் பட்டியலில் இடம்பெற்றுள்ள வானுறுப்பு அந்திரொமேடா விண்மீன் குழாமில் உள்ள ஒரு நீள்வட்ட அண்டம் ஆகும். பொதுவாக இதன் "செம்பெயர்ச்சி மதிப்புத் தூரம்" பூமியில் இருந்து 212 மில்லியன் ஒளியாண்டுகள் என மதிப்பிடப்பட்டுள்ளது. இந்த நீள்வட்ட அண்டத்தை பிரஞ்சு வானியலாளர் எட்வார்ட் சுடீவன் 1881 ஆம் ஆண்டு அக்டோபர் 21 இல் மார்சைல் வான் ஆய்வுக்கூடத்திலிருந்து ஒரு 80.01 செ.மீ அல்லது 31.5 அங்குல பிரதிபலிக்கும் தொலைநோக்கியைக் கொண்டு கண்டுபிடித்தார்.
# மனோஜ் பார்கவா



**மனோஜ் பார்கவா** (பிறப்பு 1953) ஒரு தொழில் முனைவோராகவும் பெரும் செல்வந்தராகவும் அமெரிக்காவில் வாழ்ந்து வரும் இந்தியர் ஆவார். இவர் 5-அவர் எனர்ஜி நிறுவனத்தின் நிறுவனரும் தலைமைச் செயல் அதிகாரியுமாவார்..  

## பிறப்பும் வளர்ச்சியும்
உத்தரப் பிரதேச மாநிலத் தலைநகரான லக்னோவில் பிறந்தவர். சிறியவனாக இருக்கும்போது பெற்றோர்களுடன் அமெரிக்காவில் குடியேறினார் . இளம் அகவையில் இவர் கட்டடத் தொழிலாளியாகவும் கணக்கு எழுதும் எழுத்தராகவும் வாடகைக் கார் ஓட்டியாகவும் அச்சு எந்திரத் தொழிலாளியாகவும் அலுவலக மேலாளராகவும் வேலை செய்தார். 5 அவர் எனர்ஜி என்னும் சக்தி பானத்தை இவருடைய லிவிங் எசன்சியல் என்னும் வணிக நிறுவனம் விற்பனை செய்கிறது. ஆண்டுக்கு ஒரு பில்லியன் டாலர் இந்த ஊக்கப் பானம் விற்பனை ஆகிறது.  

## ஹான்ஸ் பவுண்டேசன்
2009 இல் ஹான்ஸ் பவுண்டேசன் என்னும் நிறுவனத்தை மனோஜ் பார்கவா உருவாக்கினார். உத்தராகண்டம் மாநிலத்தைப் பலவகையாலும் அதன் வளர்ச்சிக்கு உதவவேண்டும் என்னும் நோக்கில் இந்த அறக்கட்டளை முனைந்துள்ளது. 2020 ஆம் ஆண்டுக்குள் உத்தராகண்டம் மாநிலத்தைப் பலவகையாலும் வளர்த்தெடுக்க இவ்வமைப்பு தீர்மானித்துள்ளது. மாநிலம் முழுமையும் உள்ள ஏழைகளுக்குப் பொருளாதார உதவிகள் செய்ய உள்ளது. உத்தராகண்டம் மாநில வளர்ச்சியின் பொருட்டு இவருடைய தொண்டு நிறுவனம் ஐந்நூறு கோடி ரூபாய் உதவித் தொகை வழங்க முடிவு செய்துள்ளது அடிமட்டத்தில் இயங்கும் தன்னார்வத் தொண்டு நிறுவனங்களுக்கு நிதி உதவிகளைச் செய்கிறது. குழந்தைகளின் கல்வி வளர்ச்சிக்கும் நோய்கள் தடுப்பு முயற்சிக்கும் பிற துறை வளர்ச்சிக்கும் முன்னேற்றத்திற்கும் ஹான்ஸ் பவுண்டேசன் நிதி உதவிகளைச் செய்து வருகிறது.
# பேகூசராய் மாவட்டம்



**பேகூசராய் மாவட்டம்**, பீகாரின் உட்பிரிவாகும்.  

## ஆட்சிப் பிரிவுகள்
- மண்டலங்கள்: குதாபந்துபூர்(கோதாபந்துபூர்), கடபுரா, சேரியா பரியார்பூர், சவுராஹீ, டேகரா, தண்டாரீ, நவகோதி, பக்ரீ, பச்வாரா, பரவுனீ, பலியா, பிர்பூர், பேகூசராய், பகவான்பூர், மதிஹானீ, மன்சூர்சக், சம்போ அகா குடா, சாகேப்பூர்
- சட்டமன்றத் தொகுதிகள்: சேரியா பரியார்பூர், பச்வாரா, டேகரா, மதிஹானீ, சாகேப்பூர் கமால், பேகூசராய், பக்ரீ
- மக்களவைத் தொகுதிகள்: பேகூசராய்
# பூப்பாறை



**பூப்பாறை** அல்லது **பூப்பாற** (ஆங்கிலம் : Pooparai or Poopara) என்பது இந்தியாவின் கேரள மாநிலம், இடுக்கி மாவட்டத்தில் அமைந்துள்ள ஒரு மலை வாழ்க் கிராமம் ஆகும்.  

## மக்கள் வகைப்பாடு
இந்தியா 2011 ஆம் ஆண்டிற்கான மக்கள் தொகை கணக்கெடுப்பின்படி 8,231 மக்கள் இங்கு வசிக்கின்றார்கள். இவர்களில் 4,137 ஆண்கள், 4,094 பெண்கள் ஆவார்கள். பூப்பாறை மக்களின் சராசரி கல்வியறிவு 71% ஆகும், இதில் ஆண்களின் கல்வியறிவு 40%, பெண்களின் கல்வியறிவு 31% ஆகும். இது இந்திய தேசிய சராசரி கல்வியறிவான 59.5% விட கூடியதே. பூப்பாறை மக்கள் தொகையில் 728 பேர் ஆறு வயதுக்குட்பட்டோர் ஆவார்கள்.
# ஜோன் பெர்ந்தல்



**ஜோன் பெர்ந்தல்** (பிறப்பு: செப்டம்பர் 20, 1976) இவர் ஒரு அமெரிக்கா நாட்டு நடிகர் ஆவார். இவர் பியூரி உள்ளிட்ட பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார்.  

## நடித்துள்ளவை
இவர் நடித்துள்ள திரைப்படங்கள் மற்றும் தொலைக்காட்சித்தொடர்களில் சில:  
### திரைப்படம்
| ஆண்டு | திரைப்படம் | கதாப்பாத்திரம் |  |
| --- | --- | --- | --- |
| 2013 | *ஸ்னிச்* | டானியல் சேம்ஸ் |  |
| 2014 | *பியூரி* | கிரேடி "கூன்-ஆஸ்" டிரேவிஸ் | } |

### தொலைக்காட்சி
| ஆண்டு | தொலைக்காட்சித் தொடர் | கதாப்பாத்திரம் | குறிப்புகள் |  |
| --- | --- | --- | --- | --- |
| 2005 | *ஹௌ ஐ மெட் யுவர் மதர்* | கார்லோஸ் | எபிசொடு: "பர்பிள் ஜிராஃப்" |  |
| 2010–2012 | *த வாக்கிங் டெட்* | சேன் வால்ஷ் | 19 எபிசோடுகள் | } |
# ஜேசன் ஐசக்ஸ்



**ஜேசன் ஐசக்ஸ்** (பிறப்பு: 6 ஜூன் 1963) இவர் ஒரு இங்கிலாந்து நாட்டு நடிகர் ஆவார். இவர் ஹாரி பாட்டர் அண்டு த பிலாசபர்ஸ் ஸ்டோன், ஹாரி பாட்டர் அண்டு த சாம்பர் ஆஃப் சீக்ரெட்ஸ், ஹாரி பாட்டர் அண்டு த பிரிசனர் ஆஃப் அஸ்கபான், ஃபியூரி உள்ளிட்ட பல திரைப்படங்களிலும் மற்றும் பல தொலைக்காட்சி தொடர்களிலும் நடித்ததன் மூலம் புகழ் பெற்ற நடிகர் ஆனார்.
# உடும்பன்சோலை



**உடும்பன்சோலை** அல்லது **உடும்பன்சோலா** (ஆங்கிலம்:Udumbancholai or Udumbanchola) என்பது இந்தியாவின் கேரள மாநிலம், இடுக்கி மாவட்டத்தின் உடும்பன்சோலை வட்டத்தில் அமைந்துள்ள ஒரு கிராமம் ஆகும். மேலும் இங்கு வனவிலங்குகளுக்கான மதிகெட்டான் சோலை தேசியப் பூங்கா என்னும் தேசியப் பூங்காவும் அமைந்துள்ளது.  

## புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 1,101&nbsp;மீட்டர் (3,615&nbsp;அடி) உயரத்தில் இருக்கின்றது.  

## மக்கள் வகைப்பாடு
இந்தியா 2011 ஆம் ஆண்டிற்கான மக்கள் தொகை கணக்கெடுப்பின்படி 10,064 மக்கள் இங்கு வசிக்கின்றார்கள். இவர்களில் 5,100. ஆண்கள், 4,964 பெண்கள் ஆவார்கள். உடும்பன்சோலை  
கிராம மக்களின் சராசரி கல்வியறிவு 74% ஆகும், இதில் ஆண்களின் கல்வியறிவு 39%, மற்றும் பெண்களின் கல்வியறிவு 35% ஆகும். இது இந்திய தேசிய சராசரி கல்வியறிவான 59.5% விட கூடியதே. உடும்பன்சோலை கிராம மக்கள் தொகையில் 970 பேர் ஆறு வயதுக்குட்பட்டோர் ஆவார்கள்.
# வார்ப்புரு:Di-no permission-notice

## இன் படிம அனுமதியின் சான்றில் சிக்கல்

**:** படிமத்தைப் பதிவேற்றியமைக்கு நன்றி. நீங்கள் இதில் சரியான பதிப்புரிமை வார்ப்புரு இணைத்திருந்தாலும் இக்கோப்பின் ஆக்குனர் இதை இவ்வுரிமத்தின் கீழ் வெளியிட ஒப்புக்கொண்டதற்கு எவ்வித ஆதாரமும் இல்லை.  

நீங்கள் இக்கோப்பின் ஆக்குனராக இருந்து, இதை முன்னரே பிற இடங்களில் (குறிப்பாக இணைய தளங்களில்) வெளியிட்டுருந்தால், தயவு செய்து:  

- இக்கோப்பு **வெளியிடப்பட்ட அந்த இடத்தில்** இது CC-BY-SA அல்லது அதனை ஒத்த உரிமத்தின்கீழோ பயன்படுத்தலாம் என்பதைக்குறிக்கவும்; அல்லது
- இதன் பதிப்பிடத்தின் மின்னஞ்சல் முகவரியிலிருந்து **permissions-en@wikimedia.org** என்னும் முகவரிக்கு: இதன் பதிப்புரிமை உங்களது என்றும் இதனை கட்டற்ற உரிமத்தில் வெளியிட அனுமதிப்பதையும் குறிப்பிட்டு மின்னஞ்சல் செய்யவும். மாதிரி மின்னஞ்சலை இங்கு காணலாம். இதை நீங்கள் செய்தால் என்னும் வார்ப்புருவை இப்படிம பக்கத்தில் இணைக்கவும்.

நீங்கள் இதனை உருவாக்கவில்லை என்றால், மேலே குறிப்பிடப்பட்டுள்ள இரண்டு படிகளில் ஒன்றை கோப்பின் உறிமையாளர் செய்யவோ அல்லது அவர் முன்னரே உங்களுக்கு மின்னஞ்சல் வழியாக அனுமதி கொடுத்திருந்தால், அந்த அனுமதி அடங்கிய மின்னஞ்சலை தயவு செய்து **permissions-en@wikimedia.org** என்னும் முகவரிக்கு அனுப்பவும்.  

இப்படிமம் நியாயப்பயன்பாட்டு விதிகளுக்கு உட்பட்டது என்று நீங்கள் நினைத்தால், அதற்கு தகுந்த வார்ப்புருவை இணைக்கவும்.  

பயன்பாட்டு விதிகளின் கீழ் படிம அனுமதியின் சான்று சரியாக இல்லாதப்படிமங்கள் ஏழு நாட்களில் நீக்கப்படும் என்பதை அறிக. நன்றி.<noinclude>  

</noinclude>
# சுரேஷ் பிரபு


**சுரேஷ் பிரபாகர் பிரபு** (*Suresh Prabhakar Prabhu*, 11 சூலை 1953) முன்னாள் தொடருந்து அமைச்சராகப் பொறுப்பாற்றும் இந்திய அரசியல்வாதி ஆவார். தொழில்முறையில் பட்டயக் கணக்கறிஞரான பிரபு இந்தியப் பட்டயக் கணக்கறிஞர்கள் கழக உறுப்பினருமாவார். 1996 முதல் சிவ சேனா சார்பில் மகாராட்டிரத்தின் இராசாப்பூர் மக்களவைத் தொகுதியிலிருந்து தொடர்ந்து நாடாளுமன்ற உறுப்பினராகத் தேர்ந்தெடுக்கப்பட்டவர். இந்திய அமைச்சரவையில் சேர்வதற்கு முன்னதாக நவம்பர் 9, 2014இல் சிவசேனையிலிருந்து விலகி பாரதிய ஜனதா கட்சியில் இணைந்தார்.  

## தனி வாழ்க்கை
சுரேஷ் பிரபு இதழியலாளரான உமா பிரபுவை திருமணம் புரிந்துள்ளார். இவர்களுக்கு அமெயா பிரபு என்ற மகன் இருக்கிறார். தற்போது மும்பையிலும் தில்லியிலும் வாழ்கிறார்.  
## அரசியல் வாழ்க்கை
அடல் பிகாரி வாச்பாய் அமைச்சரவையில் 1998 முதல் 2004 வரையில் பல்வேறு காலங்களில் தொழில்துறை அமைச்சராகவும், சுற்றுச்சூழல், வனத்துறை அமைச்சராகவும் உரம் மற்றும் வேதிப்பொருள்கள் அமைச்சராகவும் மின்சாரம், கனரகத் தொழில் அமைச்சராகவும் பொதுநிறுவனங்களின் அமைச்சராகவும் இருந்துள்ளார். மின்சாரத் துறையில் இவராற்றிய பணிக்காக பெரிதும் அறியப்பட்டவர். மின்துறை சட்டம், 2003 நிறைவேற்றப்பட பெரிதும் பாடுபட்டார்; இதன்மூலம் மாநிலங்களிலிருந்து பெறவேண்டிய பாக்கித்தொகை முதலீடாக மாற்றப்பட்டது.  

மக்களவைக்கு மகாராட்டிரத்தின் இராசாப்பூர் தொகுதியிலிருந்து 1996 முதல் தொடர்ந்து வென்று வந்துள்ளார்.  

இந்தியாவின் வருங்காலத் தலைவர்களில் மூன்றில் ஒருவராக ஆசியாவீக் இவரை மதிப்பிட்டுள்ளது.  

2013இல் வார்ட்டன் இந்தியா பொருளியல் மன்றத்தில் நரேந்திர மோதியின் தலைமை உரையை இரத்து செய்தமைக்கு எதிர்ப்பாக அந்தப் பல்கலைக்கழகத்திற்கு செல்லாமல் விட்டார்.  

நவம்பர் 9, 2014இல் நீண்டநாள் சிவசேனா உறுப்பினரான பிரபு அக்கட்சியிலிருந்து விலகி பாரதிய ஜனதா கட்சியில் இணைந்து இந்திய அமைச்சரவையில் தொடருந்து அமைச்சராகப் பொறுப்பேற்றுக் கொண்டுள்ளார்.  

## குற்றச்சாட்டு
2015 ஆம் ஆண்டு மார்ச்சு மாதம் 20 ஆம் திகதி மாநிலங்களவையில் பேசிய இவர் தனது துறையில் ஊழல் நிறைந்து உள்ளதாகவும், அதைத் தடுக்க நடவடிக்கை எடுக்கப்பட்டு வருவதாகவும் தெரிவித்தார்.  

## மேற்சான்றுகள்
# வாக்கு வங்கி

**வாக்கு வங்கி** (Vote Bank) எனப்படுவது, ஒரு நாட்டின் ஜனநாயக தேர்தலில் ஒரு வேட்பாளர் அல்லது அரசியல் கட்சி வெற்றி பெற ஒரு குறிப்பிட்ட சாதி, சமயம், இனம், புவியியல் மற்றும் மொழி சார்ந்த வாக்காளர்களின் வாக்குகளை கவர்வதற்கு, தேர்தலின் போது அறிவிக்கும் சில வாக்குறுதிகளால் தங்களை சார்ந்த சமூகம் வளம் பெறும் எனும் ஆவலால், ஒரு குறிப்பிட்ட வேட்பாளருக்கு தங்களது வாக்குகளை அளிக்க முன்வரும் கூட்டமாகும். பல நேரங்களில் வாக்கு வங்கி கொண்ட வேட்பாளர் தேர்தலில் தோல்வியைத் தழுவவும் வேண்டிவரும். இது போன்ற வாக்கு வங்கி அரசியல், இந்தியாவில் தான் உலக அளவில் முதன்முதலில் அறிமுகப்படுத்தப்பட்டது. சமயச் சிறுபான்மையின மக்கள் மற்றும் பிற்படுத்தப்பட்ட, தாழ்த்தப்பட்ட சமூகம் அடிப்படையில் அரசியல் கட்சிகள் தங்களது வாக்கு வங்கியை வளர்த்துக் கொள்வர். பிற சமய மற்றும் சாதி மக்கள், வாக்கு வங்கி கொண்டுள்ள வேட்பாளருக்கு எதிராக வாக்குகள் அளிக்கும் போது வாக்கு வங்கி கொண்ட வேட்பாளர் தேர்தலில் தோல்வியைத் தழுவ வேண்டிவரும். வாக்கு வங்கி அரசியலால், சமூகத்தில் ஒற்றுமை நீங்கி பிளவும் சச்சரவுகளும் அதிகம் வளரக் காணரமாகிவிடுகிறது. .  

குறுகிய மனப்பான்மை கொண்ட, சனநாயக விரோதமான **வாக்கு வங்கி அரசியல் ** மக்களைப் பிளவுபடுத்துவதுடன், நாட்டின் வலுத்தன்மையையும் சீர்குலைக்கின்றது...  

## தோற்றம்
இந்திய சமூகவியலரான (Sociologist) எம். என். ஸ்ரீநிவாசன் என்பவரால் உலகில் முதன் முதலாக **வாக்கு வங்கி** என்ற சொல் பயன்படுத்தப்பட்டது...,  

## உலக நாடுகள் அளவில் வாக்கு வங்கி
### இந்தியா
சமயச் சார்பற்ற அரசமைப்பு கொண்ட இந்தியாவில், ஆட்சி அதிகாரத்தைக் கைப்பற்றி நாட்டை ஆள நினைக்கும் அரசியல் கட்சிகள், மக்களை சமயம், சாதி, மொழி, இனம் மற்றும் புவியியல் அடிப்படையில் பிளவுபடுத்தி, அதன் மூலம் வாக்கு வங்கி அமைப்பை உருவாக்கி, தேர்தலின் போது மலிவான வாக்குறுதிகள் மக்கள் மத்தியில் வாரி இறைத்து வாக்குகள் பெற்று ஆட்சிக் கட்டிலில் அமரலாம் என எண்ணிச் செயல்படுகின்றனர். இந்த வாக்கு வங்கி அரசியலை, பல முறை பொது மக்கள், தேர்தலின் போது பொய்யாக்கி காட்டியுள்ளனர்.
# வேராவல்



**வேராவல்** (Veraval) என்பது குஜராத் மாநிலத்தின், சௌராஷ்டிர தீபகற்பத்தில் உள்ள, கிர்சோம்நாத் மாவட்டத்தின் தலைமையிடமாகும். வேராவல் தொடருந்து நிலையம், இப்பகுதியை, மாநிலத் தலைநகரான அகமதாபாத்துடன் இணைக்கிறது. இந்நகரிலிருந்து சிறிது தொலைவில் சோமநாதர் கோயில் அமைந்துள்ளது.  

இந்தியாவின் பெரிய மீன்பிடித் துறைமுகங்களில் ஒன்றான வேராவல் மீன்பிடித் துறைமுகமும் அரபிக்கடல் ஓரம் அமைந்துள்ளது.  

2011-ஆண்டின் இந்திய மக்கட்தொகை கணக்கீட்டின்படி, இந்நகரின் மக்கட்தொகை 154,636 ஆக உள்ளது.  

## பார்க்க வேண்டிய இடங்கள்
- சோமநாதர் ஆலயம்
- கிர் தேசியப் பூங்கா

## முக்கிய தொழில்கள்
1. தீப்பெட்டி தொழில்
1. மீன் பிடித்தல்
1. மரம் அறுத்தல்
1. இயற்கை உரம் தயாரித்தல்
# வார்ப்புரு:Lunar crater data


| image = }  
| caption = }  
| label1 = ஆள்கூறுகள்  
| data1 =  
| label2 = விட்டம்  
| data2 = }  
| label3 = கிண்ணக்குழி ஆழம்  
| data3 = }  
| label4 = Colongitude  
| data4 =  
| label5 = Eponym  
| data5 = }  
}}<noinclude></noinclude>
# கோரி நிலவுக்குழி



**கோரி** (Cori) நிலவில் உள்ளதோர் விண்கல் வீழ் பள்ளம் ஆகும். இது நிலாவின் தெற்கு அரைக்கோளத்தில் பின்புறத்தில் அமைந்துள்ளது. இது பால்டெட் நிலவுக்குழிக்கு வடக்கே ஓர் கிண்ணக்குழி விட்ட தொலைவில் அமைந்துள்ளது. வடகிழக்கில் கிரிசோம் நிலவுக்குழி உள்ளது. இதற்கு நோபல் பரிசு பெற்ற முதல் அமெரிக்கப் பெண்மணியும் உலகில் மருத்துவம் அல்லது உடலியங்கியலுக்கான நோபல் பரிசு பெற்ற முதல் பெண்மணியுமான கெர்டி கோரி பெயர் இடப்பட்டுள்ளது.  

இது ஒர் வட்ட வடிவான கிண்ணக்குழி ஆகும்; இதன் வெளிப்புற விளிம்பு சற்றே தேய்ந்துள்ளது. மேற்கு சுற்றில் உட்புறச் சுவரில் மண்சரிவால் படியமைப்பு ஏற்பட்டுள்ளது. வடக்கு சுவரில் சிறு வெளி நோக்கிய உடைப்பு உள்ளது. கிழக்கு உட்புற சுவரின் மீது சிறு கிண்ணக்குழி சார்ந்துள்ளது. உட்புறத் தரை சிறுசிறு கிண்ணக்குழிகளுடன் காணப்பட்டாலும் எவ்வித விளிம்புகளோ குறிப்பிடத்தக்க மாற்றங்களோ இல்லை.  

## மேற்சான்றுகள்
# பர்கா தத்



**பர்கா தத்** (Barkha Dutt) ஓர் இந்திய தொலைக்காட்சி ஊடகவியலாளர். இவர் என்டிடிவியின் ஆசிரியராகப் பணியாற்றியவர். இவர் 2017 ஆம் ஆண்டு சனவரி 15 அன்று என்டிடிவி<nowiki/>யிலிருந்து விலகினார்.  

1999 ஆம் ஆண்டில் இந்தியா, பாக்கிசுத்தான் இடையே நிகழ்ந்த கார்கில் போரின் போது இவர் அளித்த செய்தியறிக்கைகளால் பெரிதும் அறியப்பட்டார்.  

## விருதுகள்
- பத்மசிறீ விருது, 2008
# அதுல் குல்கர்ணி



**அதுல் குல்கர்ணி** (பிறப்பு 10 செப்டம்பர் 1965) நடிப்பிற்காக தேசிய விருது வென்ற இந்தியத் திரைப்பட நடிகராவார். இவர் பல்வேறு மொழிகளுக்கான திரைப்படங்களில் நடித்துள்ளார். இவர் ஹே ராம் மற்றும் சாந்தினி பார் ஆகிய திரைப்படங்களுக்காக சிறந்த துணை நடிகருக்கான தேசிய விருதினை வென்றவர்.  

## வாழ்க்கை

குல்கர்ணி 10 செப்டம்பர் 1965ல் பெல்காம், கருநாடகம், இந்தியா வில் பிறந்தவர்.  

## விருதுகள்
; இந்திய தேசிய விருது  
- 2000: **வெற்றி**: சிறந்த துணை நடிகருக்கான விருது *ஹே ராம்*
- 2002: **வெற்றி **: சிறந்த துணை நடிகருக்கான விருது in *சாந்தினி பார்*

; பிலிம்பேர் விருதுகள்  
- 2001: **பரிந்துரை**: சிறந்த துணை நடிகருக்கான பிலிம்பேர் விருது *ஹே ராம்*
- 2012: **வெற்றி** : சிறந்த துணை நடிகருக்கான பிலிம்பேர் விருது - கருநாடகம் எதிகரிக்

; ஆசிய பசுபிக் ஸ்கின் விருதுகள்  
- 2010: **பரிந்துரை**: சிறந்த நடிகருக்கான விருது நாட்டராக்

## தமிழ்த் திரைப்படங்கள்
| ஆண்டு | திரைப்படம் | மொழி | கதாப்பாத்திரம் |  |
| --- | --- | --- | --- | --- |
| 2000 | *ஹே ராம்* | இந்தி / தமிழ் |  |  |
| 2002 | *ரன்* | தமிழ் |  |  |
| 2004 | *மன்மதன்* | தமிழ் | எசிபி தேவா |  |
| 2006 | *கேடி* | தமிழ் | புகழேந்தி |  |
| 2009 | *படிக்காதவன்* | தமிழ் |  |  |
| 2009 | *வந்தே மாதரம்* | மலையாளம் / தமிழ் |  |  |
| 2012 | *சுழல்* | தமிழ் |  |  |
| 2013 | *ஆரம்பம் (திரைப்படம்)* | தமிழ் | JCP Milan |  |
| 2013 | *வல்லினம் (திரைப்படம்)* | தமிழ் |  |  |
| 2014 | *வீரம் (திரைப்படம்)* | தமிழ் |  |  |
| 2014 | *பர்மா* | தமிழ் |  |  |
| 2014 | *அனேகன் (திரைப்படம்)* | தமிழ் | தனுஷ்க்கு எதிரானவராவாக | } |

## ஆதாரங்கள்
# பிறிவோஸ்ட் கோட்பாடு

சூடான பொருளின் முன் நிற்கும் போது எப்படி வெப்பத்தை உணருகிறோமோ அதேபோல் பனிக்கட்டியின் முன் நிற்கும் போது குளிரை உணர்கிறோம். பனிக்கட்டிக்கும் நமக்குமிடையே வெப்பப் பரிமாற்றம் நிகழும் போது, நமது உடல் பெறுவதைவிட அதிக வெப்பத்தினை இழப்பதால் குளிராக உணர்கிறோம். இதுவே **பிறிவோஸ்ட் கோட்பாடு** (Prevost's heat exchange theory ) ஆகும்.  

வெப்பக் கதிர் வீச்சு சூடான பொருட்களுக்கு மட்டுமே உரித்தான குணமன்று. தனிவெப்பக் கீழ்வரம்பினை (Absolute zero ) விட அதிக வெப்பநிலையிலுள்ள எல்லாப் பொருட்களும் வெப்பக் கதிர்வீச்சுடையன. சூடான ஒரு பொருள் பெறுவதைவிட அதிகக் கதிர்வீச்சினை வெளிவிடுவதால் அதன் வெப்ப நிலைக் குறைகிறது. இதன் காரணமாக அது குளிர்கிறது. வெப்பச் சமன் நிலையிலிருக்கும் ஒருபொருள், சுற்றுப் புறத்திலிருந்து எந்த அளவு கதிர்வீச்சினைப் பெறுகிறதோ அதேயளவு வெப்பத்தை கதிர்வீச்சினால் இழக்கிறது. எனவே அதன் வெப்பநிலை மாறுவதில்லை.  

- Intermediate Heat-Arnold
- Prevost, P. (1791). Mémoire sur l'equilibre du feu. *Journal de Physique* (Paris), vol 38 pp. 314–322.

## வெளியிணைப்புகள்
- http://encyclopedia2.thefreedictionary.com/Prevost%27s+theory
- http://astarmathsandphysics.com/a-level-physics-notes/thermal-physics-and-gases/a-level-physics-notes-prevosts-theory-of-heat-exchange.html
# எம். எஸ். எஸ். பாண்டியன்



**எம். எஸ். எஸ். பாண்டியன்** (மறைவு நவம்பர் 10, 2014) தமிழ்நாட்டைச் சேர்ந்த சமூக ஆய்வாளரும், தில்லி சவகர்லால் நேரு பல்கலைக்கழக வரலாற்றுத் துறைப் பேராசிரியரும் ஆவார். பெரியாரையும் அவரது சுயமரியாதைக் கருத்துக்களையும் வெளியுலகிற்குக் கொண்டு சென்றவர்களில் ஒருவர். திராவிடர் இயக்கம், தேசிய இனப் பிரச்சனைகள், சாதிய சிக்கல்கள், தமிழ்த் திரைப்படம் எனப் பல துறைகளிலும் ஆய்வுக் கட்டுரைகள் எழுதினார்.  

## வாழ்க்கைச் சுருக்கம்
தமிழ்நாடு கன்னியாகுமரி மாவட்டத்தில் மார்த்தாண்டம் எனும் ஊரில் பிறந்த பாண்டியன், நாகர்கோயில் ஸ்காட் கிறித்துவக் கல்லூரியில் பயின்று 1978 இல் இளங்கலைப் பட்டம் பெற்றார். பின்னர் சென்னைப் பல்கலைக்கழகத்தில் 1980 ஆம் ஆண்டில் முதுகலைப் பட்டமும், 1987 இல் முனைவர் பட்டமும் பெற்றார். பின்னர், சென்னை வளர்ச்சிக் கல்விகள் கழகத்தில் சேர்ந்து பணியாற்றிய பின்னர் கல்கத்தா சி.எஸ்.எஸ்.எஸ் நிறுவனத்தில் சிலகாலம் பணியாற்றி, மீண்டும் சென்னை வளர்ச்சிக் கல்விகள் கழகத்தில் துணைப் பேராசிரியராக 12 ஆண்டு காலம் பணியாற்றினார். ஆக்ஸ்போர்டு, ஹவாய், மின்னிசோட்டா உள்ளிட்ட பல பல்கலைக்கழகங்களில் வருகைதரு பேராசிரியராக பணிபுரிந்த இவர் 2009 முதல் தில்லி ஜவகர்லால் நேரு பல்கலைக்கழகத்தில் வரலாற்றுத்துறை பேராசிரியராகப் பணிக்குச் சேர்ந்தார்.
# கார்ல் பெர்டினான்ட் கோரி


யும்.]]  
**கார்ல் பெர்டினான்டு கோரி**, (*Carl Ferdinand Cori*) பிரித்தானிய இராச சமூகத்தின் வெளிநாட்டு அறிஞர் (ForMemRS), (திசம்பர் 5, 1896 – அக்டோபர் 20, 1984) செக் நாட்டின் பிராகாவில் (அப்போது ஆஸ்திரியா-அங்கேரி, தற்போது செக் குடியரசு) பிறந்த உயிர்வேதியியலாளரும் மருந்தியல் வல்லுநருமாவார். தமது மனைவி கெர்டி கோரியுடனும் அர்கெந்தீனாவின் மருத்துவர் பெர்னார்டோ ஊசேயுடனும் இணைந்து 1947இல் நோபல் பரிசு பெற்றார். கிளைக்கோசன் (விலங்கு மாச்சத்து) – குளுக்கோசின் ஓர் வழிப்பொருள்– உடலில் எவ்வாறு உடைக்கப்பட்டு சேகரிக்கப்படுகிறது என்றும் பின்னர் ஆற்றல் வழங்க எவ்வாறு மீளிணைக்கப்பட்டு உருவாக்கப்படுகிறது என்றும் கண்டறிந்தமைக்காக மருத்துவம் அல்லது உடலியங்கியலுக்கான நோபல் பரிசு வழங்கப்பட்டது. கார்போவைதரேட்டு வளர்சிதை மாற்றத்தை தெளிவாக்கியப் பணிக்காக 2004இல் இணையர் இருவருமே தேசிய வேதியியல் வரலாற்று அடையாளங்களாக தகவேற்பு பெற்றனர்.  

## மேற்சான்றுகள்
# பரவுனி

**பரவுனி** என்னும் நகரம், பீகாரின் பேகூசராய் மாவட்டத்தில் உள்ளது.  

## பொருளாதாரம்
இங்குள்ள தொழிற்சாலைகளில் சில:  
- இந்திய எண்ணெய் சுத்திகரிப்பு நிலையம் தளம்
- பரவுனி அனல்மின் நிலையம் தளம்

## போக்குவரத்து
- பரவுனி தொடருந்து நிலையம்
- தேசிய நெடுஞ்சாலை 28 (இந்தியா)

## மேலும் பார்க்க
- பரவுனி சட்டமன்றத் தொகுதி

## சுற்றியுள்ளவை

## இணைப்புகள்
# சாருலதா (2012 திரைப்படம்)



***சாருலதா*** 2012ல் கன்னடம், தமிழ் என மொழிகளில் வெளியான திகில் திரைப்படமாகும். இத்திரைப்படத்தினை பொன் குமரன் இயக்கினார். இவர் பாக்கியராஜ் மற்றும் கே. எஸ். ரவிக்குமார் ஆகியோரிடம் பணியாற்றியவர் ஆவார்.  

இத்திரைப்படம் திகில் திரைப்படமான அலோன் என்பதை மையமாக வைத்து எடுக்கப்பட்டதாகும்.  

## நடிகர்கள்
- பிரியாமணி - சாரு, லதா (இரட்டை வேடம்)
- சக்ந்தா - ரவி
- சரண்யா பொன்வண்ணன் - இரட்டையரின் தாய்
- சீதா
- சாய் சசி
- ஆர்த்தி
- பேபி கங்கா - சிறுவயது சாரு
- பி. ரவி சங்கர் - சாமியார்

## இவற்றையும் காண்க
- *கீதாஞ்சலி*, இக்கதையை ஒத்த கதையைக் கொண்ட 2013 மலையாளத் திரைப்படம் 2013

## ஆதாரங்கள்
# கண்களால் கைது செய்



***கண்களால் கைது செய்*** 2004இல் இயக்குநர் பாரதிராஜா இயக்கிய திரைப்படமாகும். இத்திரைப்படத்திற்கு ஏ.ஆர். ரகுமான் இசையமைத்துள்ளார், சுஜாதா வசனம் எழுதியுள்ளார். இத்திரைப்படத்தில் வசீகரன் மற்றும் பிரியாமணி ஆகியோர் முக்கியக் கதாபாத்திரங்களில் நடித்திருந்தனர்.  

## நடிகர்கள்
- வசீகரன் - வசி
- பிரியாமணி - வித்யா
- ஆகாஷ்
- ஜி. கே
- இளவரசு
- சித்ரா லட்சுமணன்
- மயில்சாமி
# மலைக்கோட்டை (திரைப்படம்)



***மலைக்கோட்டை*** 2007ல் பூபதி பாண்டியன் இயக்கியத்தில் வெளிவந்த தமிழ் நகைச்சுவை காதல் திரைப்படமாகும். பூபதி பாண்டியன் திருவிளையாடல் ஆரம்பம், தேவதையைக் கண்டேன் திரைப்படத்தினை இயக்கியவர் ஆவார். இத்திரைப்படத்தில் விசால், பிரியாமணி ஆகியோர் நாயகன், நாயகியாக நடித்திருந்தார்கள்.  

இத்திரைப்படத்திற்கு மலைக்கோட்டை என்று அழைக்கப்படும் திருச்சி நகரத்தினைச் சுற்றி கதையமைத்திருப்பதால் மலைக்கோட்டை என்றே பெயரிடப்பட்டது.  

## நடிகர்கள்
- விஷால் - அன்பு
- பிரியாமணி - மலர்
- தேவராஜ் - பழனி
- அஜெய் - குணா
- ஆஷிஷ் வித்யார்த்தி - கந்தசாமி
- ஊர்வசி - கமலா
- காதல் தண்டபாணி
- அஜெய் ரத்தினம்
- தீபா வெங்கட்

## விமர்சனம்
ஆனந்த விகடன் வார இதழில் எழுதிய விமர்சனத்தில் "ஊரு விட்டு ஊரு வந்து வீரம் காட்டுற கதை!... ஏற்கெனவே பலரும் கட்டிய கோட்டை. இருந்தாலும், ‘சி’ க்ளாஸை ஏமாற்றாத பேட்டை!" என்று எழுதி மதிப்பெண்களை வழங்கினர்.  

## ஆதாரங்கள்

## வெளியிணைப்புகள்
-
# கிரி



***கிரி*** 2004ல் சுந்தர் சி இயக்கிய அதிரடித் தமிழ் திரைப்படமாகும். இதில் அர்ஜூன், ரீமா சென், ரம்யா, வடிவேலு, தேவயானி, பிரகாஷ் ராஜ் ஆகியோர் முக்கிய கதாப்பாத்திரத்தில் நடித்திருந்தார்.  

## நடிகர்கள்
- அர்ஜுன் - கிரி/சிவா
- ரீமா சென் - பிரியா
- ரம்யா - தேவகி
- வடிவேலு (நடிகர்) - வீரபாகு
- தேவயானி
- பிரகாஷ் ராஜ் - சூர்யபிரகாஷ்
- வினு சக்ரவர்த்தி - வீராசாமி
- மகாநதி சங்கர் - கந்துவட்டி கோவிந்தன்
- ஆனந்த் ராஜ் (நடிகர்)
- ராஜ்கபூர் - பரமசிவம்
- இளவரசு
- பாண்டியராஜன்
- பொன்னம்பலம்
- மாணிக்க விநாயகம்
- ஆர்த்தி - பண்
- மதன் பாப்
- மயில்சாமி

## ஆதாரங்கள்
# உடும்பன்சோலை வட்டம்



**உடும்பன்சோலை வட்டம்** (ஆங்கிலம்:Udumbanchola Taluk ) என்பது கேரள மாநிலம், இடுக்கி மாவட்டத்தில் உள்ள நான்கு வட்டங்களில் ஒன்றாகும் . இந்த வட்டத்தின் தலைமையகமாக உடும்பன்சோலை ஊர் உள்ளது. இந்த வட்டத்தின் கீழ் இருபத்து மூன்று வருவாய் கிராமங்கள் உள்ளன.  

## மக்கள் வகைப்பாடு
இந்தியா 2011 ஆம் ஆண்டிற்கான மக்கள் தொகை கணக்கெடுப்பின்படி 4,29,780 மக்கள் இந்த வட்டத்தில் வசிக்கின்றார்கள். இவர்களில் 2,14,379 ஆண்கள். 2,15,401 பெண்கள் ஆவார்கள். உடும்பன்சோலை  
வட்ட மக்களின் சராசரி கல்வியறிவு 84%ஆகும், இதில் ஆண்களின் கல்வியறிவு 43%, மற்றும் பெண்களின் கல்வியறிவு 41% ஆகும். இது இந்திய தேசிய சராசரி கல்வியறிவான 59.5% விட கூடியதே. உடும்பன்சோலை வட்டார மக்கள் தொகையில் 41,749 பேர் ஆறு வயதுக்குட்பட்டோர் ஆவார்கள்.
# ரங்கராஜ் பாண்டே


**ரங்கராஜ் பாண்டே** , இந்தியாவிலுள்ள ஓர் ஊடகவியலாளர், நடிகர் ஆவார். தினமலர், தந்தி தொலைக்காட்சி போன்ற ஊடகங்களில் பணிபுரிந்தவர். தற்பொழுது சாணக்கியா எனும் யூடியூப் வலைத்தள செய்தி அலைவரிசையினை நடத்திவருகின்றார்.  

## இளமை & கல்வி
பாண்டே தமிழ்நாட்டில் விருதுநகர் மாவட்டத்தில் உள்ள திருவில்லிபுத்தூரில் வட இந்திய வம்சாவளியைச் சேர்ந்த பிராமண குடும்பத்தில் பிறந்தார். தந்தையின் பெயர் ரகுநாதாச்சாரியர்.. இவரது பெற்றோர் பீகார் மாநிலம் பக்சர் மாவட்டத்தைச் சேர்ந்தவர்கள். இவர் திருவில்லிபுத்தூரில் உள்ள தமிழ்வழி அரசுப் பள்ளியில் பள்ளிப்படிப்பை முடித்தார். மதுரை காமராஜர் பல்கலைக்கழகத்தில் தமிழ் இலக்கியத்தில் முதுகலைப் பட்டம் பெற்றார். பின்னர் பாண்டே தனது குடும்பத்துடன் சென்னையில் குடியேறினார். 1999ல் கல்லூரி படிப்பை முடித்த பிறகு தினமலர் நாளிதழில் வேலைக்கு சேர்ந்தார்.  

## தொலைக்காட்சித் துறையில்
தந்தித் தொலைக்காட்சியில் பணியாற்றிய பாண்டே, பல்துறை குறித்து, பல்துறை அறிஞர்களுடன் விவாதம் செய்யும் *ஆயுத எழுத்து* எனும் சிறப்பு நிகழ்ச்சியும், பல்துறை ஆளுமைகளை நேர்காணல் கண்டு அவர்களின் செயல்பாடுகளில் உள்ள உண்மைத் தன்மைகள் குறித்து, பார்வையாளர்களுக்கு வெளிப்படுத்தும் *கேள்விக்கென்ன பதில்* எனும் நிகழ்ச்சியும், மக்கள் முன்னிலையில் இரு அணிகளுடன் விவாதிக்கும் *மக்கள் மன்றம்* நிகழ்ச்சியும் இவரின் குறிப்பிடத்தக்க பணியாகும். இவர் டிவி நிகழ்ச்சியோடு மட்டுமல்லாமல் கல்வி நிலையங்கள் மற்றும் பொது மேடைகளில் பேச்சாளராகவும் கலந்து கொள்கிறார்.  
2012 முதல் 2018 டிசம்பர் வரை தந்தி தொலைக்காட்சியில் தலைமை செய்தி ஆசிரியராகப் பணிபுரிந்தார். தற்போது சாணக்யா என்ற யூடியூப் சேனலை நடத்தி வருகிறார்.  

## திரைப்படம்
- 2019 ஆம் ஆண்டில் அஜித்குமாருடன் நேர்கொண்ட பார்வை திரைப்படத்தில் முதன்முதலாக நடித்தார்.
- 2020ல் க/பெ ரணசிங்கம் என்ற படத்தில் தமிழ்குமரன் எனும் கதாபாத்திரம்.

## சாணக்யா
இவர் தற்போது யூடியூப்பில் *சாணக்யா* என்ற தனிப்பட்ட வலைப்பதிவு சேனலை நடத்துகிறார்.  

## விருதுகள்
| ஆண்டு | விருது | விருதளித்தோர் |  |
| --- | --- | --- | --- |
| 2018 | சிறந்த தொகுப்பாளருக்கான விருது | கலாட்டா நட்சத்திர விருதுகள் | } |